Demux / demuxaus on operaatio jossa videotiedostosta erotetaan video- ja ääniraita erillisiksi tiedostoiksi (myös muuta sisältöä voidaan erottaa samalla, kuten tekstityksiä).
Tämä operaatio ei huononna videon tai audion laatua, vaan ainoastaan tallentaa ne erillisiksi tiedostoiksi. Yleensä operaatio tehdään silloin, kun video- tai audioraitaa halutaan muokata erikseen.
Tämän operaation vastaoperaatio on mux/muxaus, jossa erilliset tiedostot yhdistetään yhdeksi tiedostoksi tai kokonaisuudeksi. DVD-Video-levyjä koottaessa käytetään myös authorointi-termiä.